Kurt Aust
Store norske leksikon,Språk og litteratur,Litteraturtyper,Krim,Krim i Norge
Kurt Aust er en forfatter, skribent og oversetter. Han er født og oppvokst i Danmark, men bosatte seg i Norge i 1982. Hans kritikerroste debutroman Vredens dag (1999) er oversatt til en rekke språk. Den tredje sannhet (2001), Hjemsøkt (2003, Rivertonprisen og Glassnøkkelen) og Kongefrykt (2004) fikk også svært gode kritikker, og er i likhet med førstnevnte historiske kriminalromaner med den danske professor Thomas av Boueberge og hans assistent, den norske unggutten Petter Hortten, i sentrum.
Kriminalromanen De usynlige brødre (2006) og oppfølgeren Hevnens alkymi (2009) har matematikkprofessor Even Vik som gjennomgangsperson. Men Aust vendte tilbake til sine første seriehelter, Thomas av Boueberge og Petter Hortten, i Når døde hvisker (2011) og Stumme skrik (2013). Bøkene bekrefter den enestående stilling Aust har som nesten alene på den historiske kriminalromans område i Norge. Med Dødt løp (2015) forlot Aust den historiske kriminalromanen og har i stedet skrevet en spennende og aktuell thriller om korrupsjon, doping og resultatfiksing i Tour de France. I Skipet med det onde øye (2017) møter vi serieheltene fra de tidlige bøkene igjen. Thomas av Boueberge og Petter Hortten er om bord i «Christianus Quintus» ved årsskiftet 1706-1707, og må løse mordgåter innenfor skipets begrensede verden.Med kriminalromanen Udyr (2018) innfører Aust en ny helt, Axel Anker, pensjonert 60-årig lege og tidligere etterforsker som nærmest kommer i kryssild mellom dyrevernere og krypskyttere under et opphold i Kenya. Denne spenningsromanen har Aust skrevet sammen med sin kone, Kin Wessel.I 2020 avsluttet Aust den lange serien om Thomas av Boueberge og Petter Hortten med den kraftfulle romanen Hjertets mørke. Den foregår i hovedsak på Guineakysten og Fort Christianborg tidlig på 1700-tallet, men avsluttes i København i 1750. Austs omfattende serie med historiske kriminalromaner er helt enestående i norsk sammenheng.Romanen Kaos og Øyeblikkets renhet (2008) henter handling fra Trettiårskrigen i Mellom-Europa 1618–1648. – Kasper og Måns – Den store kaosdagen (2006) er hans første barnebok. Bibliografi Hjertets mørke (2020)  Udyr (sammen med Kin Wessel; 2018) Skipet med det onde øye (2017) Dødt løp (2015) Stumme skrik (Krim og spenning, Aschehoug, 2013) Når døde hvisker (Krim og spenning, Aschehoug, 2011) Kaos og Øyeblikkets renhet (Roman, Aschehoug, 2008) De usynlige brødre. (Krim og spenning, Aschehoug, 2006) Den store kaosdagen. (Barnebok, Publicom, 2006) Løvøyspillet. (Dramatikk, 2006) Kongefrykt. Nest etter GUd. Krim og spenning, Aschehoug, 2004) Hjemsøkt. Nest etter GUd. (Krim og spenning, Aschehoug, 2003) Den tredje sannhet. (Krim og spenning, Aschehoug, 2001) Vredens dag. (Krim og spenning, Aschehoug, 1999) Slaveskipet Fredensborg. (Tegneserie, C. Huitfeldt, 1977) Priser Sølvkniven Randabergs krimpris (2019) – Udyr (Aschehoug forlag) Les mer i Store norske leksikon kriminallitteratur barne- og ungdomslitteratur Eksterne lenker Aschehougs forfatterside om Kurt Aust